Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Peaminister Netanyahu:
Iraani miinimumaeg tuumapea loomiseks
algab lepingu sõlmimise hetkest.
USA välisminister Kerry: USA on teadlik Iraani toetusest
Jeemenis võitlevatele šiiitidest huthi moslemitele.
Nii Iraani kui USA uued avaldused
näitavad kasvavat erimeelsust tuumaleppe suhtes.
See seab kahtluse alla lõppleppe saavutamise juuni lõpuks.
USA president Obama kaitses valmivat tuumalepet Iraaniga
ja ütles, et Iraan hoitakse pommivalmistamisest aasta kaugusel
rohkem kui kümme aastat, kuid nõustus,
et pärast 13 aastat muutub puhverperiood pea olematuks.
Peaminister Netanyahu ütles hiljem,
et nõustub Obama avaldusega, kuid erinevalt Obamast arvab ta,
et tuumapea loomise puhveraeg muutub minimaalseks
lepingu sõlmimise hetkest.
Iisrael on kindel, et tuumaleppe sõlmimise hetkest
muutub Iraani tuumarelvani jõudmise puhveraeg nullilähedaseks.
See on sanktsioonide eemaldamise vältimatu tulemus,
mis lubab Iraanil jõuda
tuumapommide tööstusliku tootmise võimeni.
Selle halva lepingu alternatiiv ei ole sõda.
Alternatiiv on hea leping. See on saavutatav.
Kuid tuleb kindlaks jääda ja nõuda vajalikke tingimusi
Iisraeli ja regiooni julgeoleku säilitamiseks.
Netanyahu tegi avalduse pühadereisil Lõuna-Iisraeli,
kus ta viibis koos abikaasa ja poegadega.
Kasvavad Iraani ja Lääne pinged seoses Jeemeni konfliktiga.
Intervjuus PBS-i Uudistetunnile ütles USA välisminister Kerry,
et USA on teadlik Iraani toetusest
Jeemenis võitlevatele šiiitidest huthi moslemitele,
kes Jeemeni presidendi Mansour Hadi põgenema sundisid.
Kerry kordas intervjuu ajal USA pühendumust Lähis-Ida liitlastele
sh Iisraelile ja Saudi Araabia juhitud sunniitide koalitsioonile,
ning hoiatas Iraani, et USA ei jää pealt vaatama,
kui regiooni destabiliseeritakse.
Iraan lubas saata Adeni lahte Jeemeni rannikule kaks sõjalaeva.
Iraani väitel ei toeta nad sõjaliselt huthi mässulisi,
kes aitasid presidenti kukutada. Kas valitsus aktsepteerib seda? - Ei.
Ja kui mures valitsus toimuva suhtes on?
Oleme toimuva suhtes väga mures. Ja see ei vasta tõele.
Nad on sõjaliselt aidanud. Ilmselt saabub Iraanist varustus.
Iga nädal toimub lende ja oleme neist teadlikud.
Oleme teadlikud Iraani toetusest Jeemenis.
Ja Iraan peab mõistma,
et USA ei jää pealt vaatama,
kui regiooni destabiliseeritakse,
või rahvas kistakse piiriülesesse sõtta
nii rahvusvahelistel kui regionaalsetel piiridel.
Oleme väga mures.
Selgitasime oma sõpradele ja liitlastele,
et võime üheaegselt kahte asja teha.
Võime mõista, et tuumarelvastatud Iraan
on suurem oht kui tuumarelvata Iraan.
Samas suudame vastu seista kohatule sekkumisele,
mis on vastuolus rahvusvahelise õigusega
ning regiooni ja meie sõprade stabiilsuse ja huvidega.
Me ei otsi konfrontatsiooni.
Aga me ei jäta üksi oma liitlasi ja sõpru,
ega neid,
kes tunnevad Iraani valikutest johtuvat ohtu.
Kerry kordas samuti, et Iraan peab järgima kõiki
ÜRO tuumavaatleja IAEA nõudmisi,
rõhutades, et lepingut ei tule,
kui Iraan ei avalda infot varasema sõjalise tuumategevuse kohta.
IAEA on kaua aega öelnud, et tahab Iraanilt infot
varasema tuumategevuse kohta. Üha rohkem näib, et seda ei juhtu.
Kas USA on valmis seda aktsepteerima?
Ei. Nad peavad seda tegema. Seda tehakse.
Kui tahetakse lepingut, siis seda tehakse.
Nii et see info edastatakse enne 30. juunit?
See on osa lõplikust lepingust. See peab olema.
Pärast eelleppe sõlmimist Iraani ja P5+1 vahel (USA, Venemaa,
Hiina, Prantsusmaa, Inglismaa ja Saksamaa)
lükkas Iraani välisminister Zarif ümber faktide nimekirja,
mille USA vahetult pärast lepet avaldas,
mis rõhutas Iraani järeleandmisi ja viitas sanktsioonide peatamisele,
mitte kaotamisele, ning ainult pärast kinnituse saamist,
et Iraan on täitnud lepingu tingimusi.
USA valitsus peab lubama kaotada kõik sanktsioonid.
Millal nad kodumaal seda otsustavad, on nende asi.
EL-i puhul on olukord teine.
EL-is otsustab Euroopa Nõukogu ja otsus on siduv kõigile liikmetele.
Nad kaotavad kõik sanktsioonid lõppleppe sõlmimise päeval.
Nii Iraani kui USA uued avaldused
näitavad kasvavat erimeelsust tuumaleppe suhtes,
mis seab kahtluse alla lõppleppe saavutamise juuni lõpuks.
Iraani välisminister Zarif rõhutas, et Iraan täidab oma lubadusi,
kui ka Lääs seda teeb, ja ütles, et leping avab uksed
produktiivsematele suhetele rahvusvahelise kogukonnaga.
USA ametnikud aga kinnitasid,
et Šveitsis tuumakõnelustel kokkulepitud artiklite nimekiri,
mille USA 2. aprillil avaldas, ei kuulu läbirääkimisele
ja jääb mis tahes lõppleppe osaks.
Iraagi sõja juurde -
Eileöises tulevahetuses Iraagis hukkus väidetavalt
Põhja-Iisraelist pärit Iisraeli araablane,
kes lahkus kahe aasta eest Iisraelist ja ühines ISIL-iga.
30-aastase mehe surmast teatas tema pere,
keda informeerisid teised Iisraeli araablastest võitlejad.
See pole esimene surmajuhtum Iisraeli araablaste seas
pärast ISIL-iga ühinemist.
Kaitseametnike andmeil oli 2014. a detsembriks
Iisraelist lahkunud ja Iraagis ISIL-iga ühinenud
vähemalt 20 Iisraeli araablast.
Iisraeli päevalehe Ma'ariv teatel toimub järgmisel nädalal Iisraelis
rahvusvaheline ÜRO konverents tuumakatsetuste teemal.
Julgeoleku- ja luureanalüütiku sõnul osaleb konverentsil
ligi 100 esindajat Jordaaniast, Egiptusest ja teistest araabiamaadest,
sh riikidest, kel puuduvad diplomaatilised suhted Iisraeliga.
Konverentsi toimumise tingimusena pidi välisministeerium lubama,
et kaitseb nende maade delegaatide julgeolekut,
kellel Iisraeliga diplomaatilisi suhteid pole.
Tuumakatsetuste Keelustamise Lepingu Organisatsiooni konverents
tahab analüüsida ja teha järeldusi
2014. a novembris toimunud tuumaeksperimendi kohta.
Eksperiment testis organisatsiooni vaatlusinspektorite valmisolekut
identifitseerida ja jälgida tuumakatsetusi.
Tuumakatsetuste keelustamise leping on rahvusvaheline lepe,
mis kohustab liikmesriike keelustama kõik tuuumakatsetused
nii sõjalistel kui tsiviileesmärkidel.
2015. a seisuga on lepinguga liitunud, kuid pole seda veel ratifitseerinud
Hiina, Egiptus, Iraan, Iisrael ja USA.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressile israelnews@tv7.fi
Aktuaalset infot leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Häid pühi!
Kohtumiseni homme!
Tõlge: Monika Jaaguri